钦定古今图书集成/明伦汇编/氏族典/第349卷 > 《廖用贤尚友录》 > 丘仲孚
## 钦定古今图书集成/明伦汇编/氏族典/第349卷 > 《廖用贤尚友录》 > 丘仲孚

按《梁书丘仲孚传》，“仲孚字公信，吴兴乌程人。少好学，
从祖灵鞠，常称为千里驹。齐永明初，选为国子生，举
高第，未调，还乡里。太守徐嗣召补主簿，历扬州从事，
太学博士，于湖令，有能名，以父丧去职。明帝即位，起
为烈武将军、曲阿令。王敬则反，仲孚以距守有功，迁
山阴令。齐末，还京师。高祖践阼，复为山阴令，治为天”
下第一。迁车骑长史、长沙内史，征为尚书右丞，迁左
丞，出为南郡太守。迁江夏太守，行郢州州府事。遭母
忧，起摄职，坐事除名。复起为司空参军，俄迁豫章内
史，在郡更励清节，顷之卒。